
Αρ. Φύλλου 321 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ν.Π.Δ.Δ. στο Δήμο Λαρισσού με την επωνυ¬ 
μία «Αθλητικός Οργανισμός Δήμου Λαρισσού 

(Α.Ο.Δ.Λ.) Νομού Αχαΐας. 1 

Τροποποίηση του Κανονισμού Εκκαθάρισης Χρηματι¬ 
στηριακών Συναλλαγών και Λειτουργίας Συστήμα¬ 
τος Άϋλων Τίτλων. 2 


ΑΠΟΦΑΣΕΙ Σ 

Αριθ. 3399 (1) 

Σύσταση Ν.Π.Δ.Δ. στο Δήμο Λαρισσού με την επωνυμία 

«Αθλητικός Οργανισμός Δήμου Λαρισσού (Α.Ο.Δ.Λ.) 

Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των αρθρ. 176, 277, 278, 279, 280 & 283 
του Π.Δ. 410/95,(Δημοτικός & Κοινοτικός Κώδικας). 

2. Το αριθμ. 1291/29.2.2000 έγγραφο του Δήμου Λαρισ- 
σού το οποίο μας έστειλε την υπ’ αριθμ. 33/2000 απόφα¬ 
ση του Δημοτικού Συμβουλίου περί Σύστασης Ν.Π.Δ.Δ. 
στο Δήμο με την Επωνυμία Αθλητικός Οργανισμός Δήμου 
Λαρισσού, (Α.Ο.Δ.Λ.), αποφασίζουμε: 

1. Συστήνουμε στο Δήμο Λαρισσού του Νομού Αχαΐας 
Ν. Π .Δ.Δ. με την Επωνυμία «Αθλητικός Οργανισμός Δήμου 
Λαρισσού», με την συντομογραφία (Α.Ο.Δ.Λ.), με έδρα 
τον Δήμο Λαρισσού. 

2. Σκοπός του Αθλητικού Οργανισμού Δήμου Λαρισσού 
είναι: 

α. Η δημιουργία και κατόπιν αυτής λειτουργία, διαχείρι¬ 
ση, συντήρηση, Αθλητικών Κέντρων, Γυμναστηρίων, Γη¬ 
πέδων, Κολυμβητηρίων και γενικά χώρων Αθλητικών 
Εγκαταστάσεων των οποίων η χρήση ανήκει στο Δήμο Λα- 
ρισσού και η εξασφάλιση της υλικοτεχνικής υποδομής και 
του απαραίτητου εξοπλισμού για την κάλυψη των ανα¬ 
γκών ελεύθερης και οργανωμένης άθλησηςτων κατοίκων 
του Δήμου Λαρισσού και ιδιαίτερα των νέων. 


β. Η ίδρυση και λειτουργία τμημάτων κατ’ άθλημα για 
την παιδική και εφηβική ηλικία και ομάδων με ελεύθερη 
συμμετοχή των δημοτών στα διάφορα σπορ (τζόκινγ, πε¬ 
ρίπατο κ.λπ.). 

γ. Η καλλιέργεια και η ανάπτυξη του μαζικού αθλητι¬ 
σμού (ελεύθερου και οργανωμένου) η αξιοποίηση των 
σχετικών προγραμμάτων και η λειτουργία ειδικών τμημά- 
τωνγιατην συμμετοχή και άθληση ατόμων με ειδικές ανά¬ 
γκες. 

δ. Η ανάπτυξη ευγενούς άμιλας, του αθλητικού πνεύμα¬ 
τος η σωματική, πνευματική και πολιτιστική καλλιέργεια 
των δημοτών. 

ε. Η αξιοποίηση του ελεύθερου χρόνου των δημοτών και 
ιδιαίτερα των νέων, η καλλιέργεια φίλαθλου πνεύματος, 
συλλογικότητας και συνεργασίας και η ενίσχυση των κοι¬ 
νωνικών προσπαθειών και επιδιώξεων για την υγεία την 
ψυχολογική ισορροπία την αναψυχή και την απομάκρυν¬ 
ση από τα ναρκωτικά. 

στ. Η μέσω του αθλητισμού διάδοση των παραδόσεων 
και των φιλειρηνικών αισθημάτων του λαού μας και η 
προώθηση μέσα από τους αθλητικούς αγώνες της φιλίας 
μεταξύ των λαών. 

ζ. Η οργάνωση και ανάπτυξη κάθε είδους αθλητικής 
δραστηριότητας στον Δήμο Λαρισσού (αθλητικές εκδη¬ 
λώσεις, αγώνες, επιμορφωτικά σεμινάρια, διαλέξεις, συ¬ 
ζητήσεις κ.λπ.) με σκοπό την καλλιέργεια φίλαθλου συνα- 
γωνιστικού πνεύματος των ιδανικών του αθλητισμού χω¬ 
ρίς φανατισμό, βία στους αθλητικούς χώρους άσκοπους 
ανταγωνισμούς και κερδοσκοπικούς στόχους. 

η. Η συνεργασία με τους Αθλητικούς Δημόσιους Φορείς 
τα Σχολεία και τους καθηγητές Φυσικής Αγωγής, τους 
Αθλητικούς Φορείς της πόλης και της ευρύτερης περιο¬ 
χής και η παροχή με κάθε δυνατό τρόπο ηθικής και υλικής 
βοήθειας και τεχνικής υποστήριξης με στόχο την ενίσχυ¬ 
ση και την διεύρυνση του πεδίου των πρωτοβουλιών και 
των παρεμβάσεων τους για την ανάπτυξη του Αθλητι¬ 
σμού. 

θ. Η παροχή κάθε υλικής και τεχνικής βοήθειας και η συ¬ 
νεργασία με τους καθηγητές Φυσικής Αγωγής για την 
ανάπτυξη του Σχολικού Αθλητισμού. 

ι. Η βράβευση αριστούχων μαθητών - αθλητών και 
σπουδαστών -αθλητών. 

3. Διοίκηση 

Ο Α.Ο.Δ.Λ. διοικείται οπό 7/μελές (επτά μέλη) Διοικητι- 

κό Συμβούλιο που ορίζονται μαζί με τους αναπληρωτές 
από το Δημοτικό Συμβούλιο. Στο Διοικητικό Συμβούλιο θα 
συμμετέχουν: 

α. Ο Δήμαρχος ή ο Αντιδήμαρχος ή άλλο μέλος αιρετό 
ή μη που ορίζεται από το Δημοτικό Συμβούλιο, ως Πρόε¬ 
δρος. 

β. Τέσσεροι (4) Δημοτικοί Σύμβουλοι, 
γ. Δύο (2) Δημότες ή κάτοικοι που έχουν πείρα ή ειδικές 
γνώσεις για τον αθλητισμό. 

Το Διοικητικό Συμβούλιο εκλέγει από τα μέλη του τον 
Αντιπρόεδρο τον Ταμία τον Γραμματέα και τον έφορο του 
Α.Ο.Δ.Λ. Η θητεία των μελώντου Διοικητικού Συμβουλίου 
είναι διετής και λήγει πάντα με την εγκατάσταση του νέου 
Διοικητικού Συμβουλίου. 

Στον Πρόεδρο και στα μέλη του Διοικητικού Συμβουλί¬ 
ου του Α.Ο.Δ.Λ. εκτός από τον Δήμαρχο και τον Αντιδή- 
μαρχο επιτρέπεται να καταβάλλεται αποζημίωση για κά¬ 
θε συνεδρίαση και έως τρεις συνεδριάσεις το μήνα ύστε¬ 
ρα από απόφαση του Δημοτικού Συμβουλίου. 

Για τη λειτουργία του Διοικητικού Συμβουλίου την επο- 
πτεία, την οικονομική διοίκηση και διαχείριση, την σύντα¬ 
ξη και εφαρμογή του Οργανισμού της εσωτερικής υπη¬ 
ρεσίας, του κανονισμού λειτουργίας και κάθε άλλους κα¬ 
νονισμού εφαρμόζονται οι διατάξειςτων άρθρων 198,199 
και των παραγράφων 1.3 και 4 του άρθρου 200 του Π.Δ. 
410/95. 

4. Περιουσία του Α.Ο.Δ.Λ. 

Η περιουσία του Α.Ο.Δ.Λ. αποτελείται: 
α. Από όλες τις αθλητικές εγκαταστάσεις που ανήκουν 
σήμερα στον Δήμο Λαρισσού και από αυτές που θα πε¬ 
ριέλθουν σε αυτόν καθ’ οποιοδήποτε τρόπο. 

5. Πόροι. 

Πόροι του Α.Ο.Δ.Λ. είναι: 
α. Η Ετήσια Επιχορήγηση του Δήμου Λαρισσού. 
β. Οι Επιχορηγήσεις Γ. Γ.Α. και κάθε είδους παροχές 
από κρατικούς φορείς. 

γ. Οι χορηγίες από νομικά ή φυσικά πρόσωπα, 
δ. Οι Συνδρομές και τα κάθε είδους έσοδα από την χρή¬ 
ση των αθλητικών χώρων και εγκαταστάσεων. 

ε. Οι εισπράξεις από διαφημίσεις στους χώρους των 
αθλητικών εγκαταστάσεων. 

στ. Τα ποσοστά από εισπράξεις αθλητικών αγώνων ή 
άλλων εκδηλώσεων (ψυχαγωγικών - πολιτιστικών) που τε¬ 
λούνται σε ιδιόκτητους χώρους, ή χώρους που ο οργανι¬ 
σμός έχει αναλάβει την εκμετάλλευση. 

ζ. Οι κάθε είδους εισφορές, δωρεές, κληρονομιές και 
κληροδοσίες. 

η. Οι πρόσοδοι από την περιουσία του Α.Ο.Δ.Λ. 

6. Εκπροσώπηση του Α.Ο.Δ.Λ. 

Το Ν.Π.Δ.Δ. Λαρισσού (Α.Ο.Δ.Λ.) εκπροσωπείται στα δι¬ 
καστήρια και σε κάθε δημόσια αρχή και σε λοιπά νομικά ή 
φυσικά πρόσωπα από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

7. Σφραγίδα του Α.Ο.Δ.Λ. Ν.Π.Δ.Δ. 

Ο Οργανισμός έχει σφραγίδα στρογγυλή, που αποτε- 
λείται από τρεις παράλληλους κύκλους, στη μέση φέρει 
το έμβλημα της Ελληνικής Δημοκρατίας, γύρω από αυτό 
τις λέξεις Αθλητικός Οργανισμός Δήμου Λαρισσού 
Ν.Π.Δ.Δ. και στον εξωτερικό κύκλο τις λέξεις Ελληνική 
Δημοκρατία. 

8. Μισθώσεις χώρων. 

Ο Οργανισμός μπορεί να μισθώνει κατάλληλους χώ¬ 


ρους και να τους διαμορφώνει σε Αθλητικά Κέντρα του 
Δήμου. 

9. Λοιπές ρυθμίσεις. 

Κάθε άλλη λεπτομέρεια, που δεν προβλέπεται από την 
συστατική αυτή πράξη ρυθμίζεται με απόφαση του Δημο¬ 
τικού Συμβουλίου του Δήμου Λαρισσού ύστερα από αι¬ 
τιολογημένη πρόταση του Διοικητικού Συμβουλίου του 
Οργανισμού στηριζόμενη στις διατάξεις του Δημοτικού 
Κοινοτικού Κώδικα Π.Δ. 410/95. 

10. Κατάργηση 

Το Νομικό Πρόσωπο Α.Ο.Δ.Λ. καταργείται σύμφωνα με 
τις διατάξεις του άρθρου 203 του Π.Δ. 410/95. 

Η περιουσία του περιέρχεται στο Δήμο Λαρισσού και 
διατίθεται κατάτοντρόπο που θα ορίζειτο Δημοτικό Συμ¬ 
βούλιο με την απόφασή του για την κατάργηση και όπως 
ορίζουν οι διατάξεις του Δημοτικού και Κοινοτικού Κώδι¬ 
κα, όπως ισχύουν κάθε φορά. 

Από την δημοσίευση της παρούσης δεν δημιουργείται 
δαπάνη σε βάρος του Κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 1 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής Π.Δ.Ε. 

ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. Αποφ. 9/181 (2) 

Τροποποίηση του Κανονισμού Εκκαθάρισης Χρηματιστη¬ 
ριακών Συναλλαγών και Λειτουργίας Συστήματος Αυ¬ 
λών Τίτλων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Συνεδρίαση της 18.1.2000) 

Αφού έλαβε υπόψη: 

1. Τις παρ. 2 και 3 του άρθρου 105 του Ν. 2533/1997, 
όπως συμπληρώθηκε με την παρ. 1 του άρθρου 9 του 
Ν.2651/1998 (ΦΕΚ Α' 248) «Ρυθμίσεις θεμάτων της χρη¬ 
ματιστηριακής αγοράς, Συγχώνευση Οργανισμού 
Ύδρευσης Θεσσαλονίκης (Ο.Υ.Θ) και Οργανισμού Απο¬ 
χέτευσης Θεσσαλονίκης και άλλες διατάξεις (Ο.Α.Θ)». 

2. Τις διατάξειςτων άρθρων 39-58του Ν. 2396/96 (ΦΕΚ 
73 Α) για τις «Επενδυτικές υπηρεσίες στον τομέα των κι¬ 
νητών αξιών, επάρκεια ιδίων κεφαλαίων των επιχειρήσε¬ 
ων παροχής επενδυτικών υπηρεσιών και των πιστωτικών 
ιδρυμάτων και άϋλες μετοχές», όπως ισχύουν. 

3. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», το οποίο προστέθηκε με το άρθρο 27 
του Ν. 2081/92 (ΦΕΚ 152 Α/20.9.92). 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφάσισε ομόφωνα: 

Τροποποιεί την 9820/154/16.3.1999 (ΦΕΚ Β' 900) από¬ 
φαση του Διοικητικού Συμβουλίου της Επιτροπής Κεφα¬ 
λαιαγοράς «Κανονισμός Εκκαθάρισης Χρηματιστηρια¬ 
κών Συναλλαγών και Λειτουργίας του Συστήματος Άϋλων 
Τίτλων (στο εξής «Κανονισμός») ως εξής: 

Άρθρο 1 

Το άρθρο 7 του Κανονισμού αντικαθίσταται ως εξής: 

«Άρθρο 7 

Ενοποίηση Μερίδων Επενδυτή 

1. Εάν διαπιστωθεί μέσω των ελέγχων που διενεργούνται 
αυτόματα στο ΣΑΤ, ότι επενδυτής έχει ανοίξει και διατηρεί 
περισσότερες της μίας Μερίδες, τότε το σύστημα ελέγχου 
επιλέγει αυτόματα τη διατήρηση μίας μόνο Μερίδας και θέ¬ 
τει υπό περιορισμό τις υπόλοιπες ως προς τις λειτουργίες 
που μπορούν να επιτελέσουν. Παράλληλα, το ΚΑΑ ειδο¬ 
ποιεί τον δικαιούχο των Μερίδων και τους Χειριστές αυτών 
ζητώντας να μεταφέρουν τις αξίες που διαχειρίζονται από 
τους Λογαριασμούς Χειριστή στον Ειδικό Λογαριασμό. 

2. Ο δικαιούχος των υπό περιορισμό Μερίδων δύναται 
να διενεργεί μόνο πωλήσεις των αξιών που είναι καταχω- 
ρημένες σε αυτές, χωρίς να μπορεί να καταχωρήσει εκ νέ¬ 
ου με οποιονδήποτε τρόπο αξίες στις Μερίδες αυτές και 
υποχρεούται να υποβάλλει στο ΚΑΑ αίτημα για ενοποίη¬ 
ση των Μερίδων αυτών. 

3. Η ενοποίηση των Μερίδων γίνεται από το ΚΑΑ με με¬ 
ταφορά του συνόλου των αξιών της προς απορρόφηση 
Μερίδας από τον Ειδικό Λογαριασμό, στον οποίο οι αξίες 
έχουν μεταφερθεί από το Χειριστή, στον Ειδικό Λογαρια¬ 
σμό της διατηρούμενης. Αφού η παραπάνω μεταφορά 
ολοκληρωθεί, η απορροφούμενη Μερίδα απενεργοποιεί- 
ται στο ΣΑΤ. 

4. Επενδυτής, ο οποίος έχει ανοίξει και διατηρεί περισ¬ 
σότερες Μερίδες στο ΣΑΤ υποχρεούται να υποβάλλει αί¬ 
τημα στο ΚΑΑ για ενοποίησή τους, ακόμη και αν οι αυτό¬ 
ματοι έλεγχοι του ΣΑΤ δεν έχουν διαπιστώσει την ύπαρξη 
των πολλαπλών Μερίδων. Στην περίπτωση υποβολής αι¬ 
τήματος ενοποίησης, η διαδικασία ενοποίησης των Μερί¬ 
δων αυτών γίνεται σύμφωνα με την παράγραφο 3 του πα¬ 
ρόντος άρθρου». 

Άρθρο 2 

Η παράγραφος 1 του άρθρου 8 του Κανονισμού αντικα¬ 
θίσταται ως εξής: 

«1. Το ΚΑΑ δημιουργεί Μερίδα Εκδότριας για κάθε εται¬ 
ρεία της οποίας οι αξίες είναι εισηγμένες στο ΧΑΑ, καθώς 
και για κάθε εταιρεία της οποίας οι αξίες πρόκειται να ει- 
σαχθούν σε αυτό, εφόσον αυτή του έχει κοινοποιήσει την 
έγκριση του ενημερωτικού της δελτίου απότοΧΑΑγιατην 
εισαγωγή των αξιών της». 

Άρθρο 3 

1. Η παράγραφος 1 του άρθρου 12 του Κανονισμού 
αντικαθίσταται ως εξής: 

«1. Ειδικός Λογαριασμός είναι ο λογαριασμός που περι¬ 
λαμβάνεται σε Μερίδα και στον οποίο, με την επιφύλαξη 
των προβλεπομένων για το Μεταβατικό Λογαριασμό, κα- 
ταχωρούνται αξίες, το χειρισμό των οποίων ο επενδυτής, 
η Εκδότρια ή ο Χειριστής αναθέτει στο ΚΑΑ, για τις ενέρ¬ 
γειες που προβλέπονται στο νόμο και στον παρόντα Κα¬ 
νονισμό». 

2. Στην παράγραφο 3 του άρθρου 12 του Κανονισμού 
προστίθενται περιπτώσεις ε, στ και ζ, που έχουν ως εξής: 

«ε. μετατροπής αξιών αλλοδαπής Εκδότριας εταιρείας 
σύμφωνα με την παρ. 17 του άρθρου 33 του Ν. 1806/88 
όπως ισχύει, στη μορφή, με την οποία αυτές διαπραγμα¬ 
τεύονται σε αλλοδαπό Χρηματιστήριο Αξιών, στο οποίο οι 
αξίες της αλλοδαπής Εκδότριας εταιρείας έχουν προη¬ 
γουμένως εισαχθεί. 

στ. διόρθωσης εσφαλμένων καταχωρήσεων σύμφωνα 


με τη διαδικασία της παραγράφου 3 του άρθρου 53 του 
παρόντος Κανονισμού. 

ζ. δέσμευσης αξιών εισηγμένων στη ΝΕ.Χ.Α. σύμφωνα 
με τα οριζόμενα στο άρθρο 2 Ν. 2377/99 και στις οικείες 
αποφάσεις της Επιτροπής Κεφαλαιαγοράς και του ΧΑΑ». 

3. Η παράγραφος 5 του άρθρου 12 του Κανονισμού 
αντικαθίσταται ως εξής 

«5. Μεταφορά αξιών από τον Ειδικό Λογαριασμό Μερί¬ 
δας Επενδυτή στο Μεταβατικό Λογαριασμό Μερίδας Εκ- 
δότριας γίνεται από το ΚΑΑ, κατόπιν σχετικού αιτήματος 
του επενδυτή στις εξής περιπτώσεις: 

α) στην περίπτωση ε της παρ. 3 του παρόντος άρθρου. 

β) στην περίπτωση της παραγράφου 3 του άρθρου 53 
του παρόντος Κανονισμού». 

Άρθρο 4 

Το άρθρο 14 του Κανονισμού αντικαθίσταται ως εξής: 

«Άρθρο 14 

Ενεργοποίηση Μερίδων και Λογαριασμών 

1. Η Μερίδα Επενδυτή και ο Λογαριασμός Αξιών ενερ¬ 
γοποιούνται από το ΚΑΑ μετά την προσκόμμιση της υπο¬ 
γεγραμμένης αίτησης του επενδυτή - εντολέα προς τον 
Χειριστή για τη δημιουργία Μερίδας Επενδυτή και Λογα¬ 
ριασμού Αξιών. Το ΚΑΑ ελέγχει εάν η Μερίδα Επενδυτή 
και ο Λογαριασμός Αξιών είναι ήδη ενεργοποιημένοι και 
εξακριβώνει τη σύμπτωση των στοιχείων του επενδυτή, 
που αναγράφονται στο έντυπο της αίτησης με τα κατα- 
χωρημένα από τον Χειριστή κατά το στάδιο της δημιουρ¬ 
γίας Μερίδας στοιχεία (επιβεβαίωση Μερίδας). Εάνπλη- 
ρούνται οι παραπάνω προϋποθέσεις, το ΚΑΑ ενεργοποιεί 
τη Μερίδα και το Λογαριασμό Αξιών του επενδυτή. Μετά 
την ενεργοποίηση της Μερίδας Επενδυτή και του Λογα¬ 
ριασμού Αξιών μπορούν να ενεργοποιηθούν στη συνέχεια 
και οι Λογαριασμοί Χειριστή της Μερίδας αυτής. Ο Ειδι¬ 
κός Λογαριασμός ενεργοποιείται αυτόματα με την ενερ¬ 
γοποίηση της Μερίδας. Ο Χειριστής, που δημιούργησε 
Μερίδα Επενδυτή, η οποία δεν έχει ακόμη επιβεβαιωθεί 
από το ΚΑΑ, μπορεί να επιφέρει μεταβολή στα στοιχεία 
της Μερίδας ή του Λογαριασμών Αξιών, μόνον εφόσον 
δεν έχουν γίνει οποιεσδήποτε χρεοπιστώσεις ή μεταφο¬ 
ρές αξιών στη Μερίδα αυτή. 

2. Εάνη αίτηση του επενδυτή για τη δημιουργία της Με¬ 
ρίδας δεν προσκομισθεί στο ΚΑΑ από τον Χειριστή εντός 
πέντε εργασίμων ημερών απάτη δημιουργία της Μερίδας 
στο ΣΑΤ, το ΚΑΑ θέτει τη Μερίδα αυτή υπό περιορισμό 
σύμφωνα με τα οριζόμενα στην παρ. 1 του άρθρου 7 του 
παρόντος Κανονισμού, που εφαρμόζονται αναλογικά, 
εφόσον η Μερίδα αυτή έχει καταχωρημένες αξίες ή έχουν 
οποτεδήποτε γίνει χρεοπιστώσεις ή μεταφορές αξιών. 

3. Η Μερίδα Εκδότριας και η Μερίδα Μέλους ενεργο¬ 
ποιούνται από το ΚΑΑ αμέσως μετά τη δημιουργία τους. 

4. Οι Λογαριασμοί Χειριστή ενεργοποιούνται από το 
ΚΑΑ βάσει της υπογεγραμμένης αίτησης του επενδυτή - 
εντολέα προς τον ή τους Χειριστές για τη δημιουργία Λο¬ 
γαριασμού Χειριστή («εξουσιοδότηση χρήσης»), η οποία 
κοινοποιείται σε αυτό. Το ΚΑΑ ελέγχει, εάν η Μερίδα 
Επενδυτή και ο Λογαριασμός Αξιών είναι ήδη ενεργοποι¬ 
ημένοι, εάν τα στοιχεία αναγνώρισης του επενδυτή, που 
αναγράφονται στην αίτηση συμπίπτουν μετά στοιχεία της 
Μερίδας Επενδυτή, και εάν υπάρχει ήδη ενεργοποιημέ¬ 
νος Λογαριασμός Χειριστή για τον ίδιο Χειριστή μέσα 

στην ίδια Μερίδα Επενδυτή (επιβεβαίωση Λογαριασμού 
Χειριστή). Σε περίπτωση, που ο Χειριστής είναι Μέλος, 
ελέγχεται επιπλέον εάν έχει αναγραφεί ο Κωδικός ΑΣΗΣ, 
που έχει αποδώσει το Μέλος στον κάτοχο του Λογαρια¬ 
σμού. Εάν πληρούνται οι παραπάνω προϋποθέσεις, το 
ΚΑΑ προβαίνει στην ενεργοποίηση του Λογαριασμού Χει¬ 
ριστή. Ο Χειριστής, που δημιούργησε Λογαριασμό Χειρι¬ 
στή, ο οποίος δεν έχει ακόμη επιβεβαιωθεί από το ΚΑΑ, 
μπορεί να μεταβάλλει το δηλωθέντα Κωδικό ΑΣΗΣ, μόνον 
εφόσον δεν έχουν καταχωρηθεί αξίες και δεν έχουν γίνει 
χρεοπιστώσεις ή μεταφορές των αξιών στο Λογαριασμό 
αυτόν. 

5. Εάν η εξουσιοδότηση χρήσης δεν προσκομισθεί στο 
ΚΑΑ από το Χειριστή εντός πέντε εργασίμων ημερών από 
τη δημιουργία του Λογαριασμού Χειριστή στο ΣΑΤ, το 
ΚΑΑ τον θέτει υπό περιορισμό σύμφωνα με τα οριζόμενα 
στηνπαρ. 1 του άρθρου 7του παρόντος Κανονισμού, που 
εφαρμόζονται αναλογικά ,εφόσον ο Λογαριασμός αυτός 
έχει καταχωρημένες αξίες ή έχουν οποτεδήποτε γίνει 
χρεοπιστώσεις ή μεταφορές αξιών. 

Άρθρο 5 

1. Η περίπτωση β της παράγραφος 1 του άρθρου 15 του 
Κανονισμού αντικαθίσταται ως εξής: 

«β. αυτόματα από το ΚΑΑ στις εξής περιπτώσεις: 
αα. στην περίπτωση που ο Λογαριασμός Αξιών και ο Ει¬ 
δικός Λογαριασμός παραμείνουν ανενεργοί για χρονικό 
διάστημα, που ορίζεται από το ΚΑΑ 
ββ. στην περίπτωση που η αίτηση του επενδυτή για τη 
δημιουργία της Μερίδας δεν προσκομισθεί στο ΚΑΑ από 
το Χειριστή εντός του χρονικού διαστήματος της παρ. 2 
του προηγούμενου άρθρου και πρόκειται για Μερίδα 
στους Λογαριασμούς της οποίας δεν υπάρχουν καταχω¬ 
ρημένες αξίες και δεν έχουν γίνει ποτέ χρεοπιστώσεις ή 
μεταφορές των αξιών, που τυχόν ήταν καταχωρημένες σε 
αυτήν. 

γγ. στην περίπτωση της Μερίδας αποβιώσαντος επεν¬ 
δυτή, μετά την ολοκλήρωση της διαδικασίας που προ- 
βλέπεται στο άρθρο 64του παρόντος Κανονισμού. 

δδ. στην περίπτωση του άρθρου 79Α του παρόντος Κα¬ 
νονισμού.» 

2. Μετά την παράγραφο 1 του άρθρου 15 του Κανονι¬ 
σμού προστίθεται παράγραφος 2 με αντίστοιχη αναρίθ- 
μηση των παραγράφων 2, 3 και 4 σε 3, 4 και 5 αντίστοιχα, 
η οποία έχει ως εξής: 

«2. Η απενεργοποίηση Μερίδας συνεπάγεται την απε- 
νεργοποίηση των Λογαριασμών της». 

3. Η αναριθμημένη παράγραφος 5 του άρθρου 15 του 
Κανονισμού αντικαθίσταται ως εξής: 

«5. Απενεργοποίηση Λογαριασμού Χειριστή γίνεται 
α. από το Χειριστή του συγκεκριμένου Λογαριασμού μό¬ 
νον εφόσον αυτός δεν έχει επιβεβαιωθεί σύμφωνα με την 
παράγραφο 4 του προηγούμενου άρθρου και υπό την 
προϋπόθεση ότι στο Λογαριασμό αυτόν δεν υπάρχουν 
καταχωρημένες αξίες και δεν έχουν γίνει ποτέ χρεοπι¬ 
στώσεις ή μεταφορές αξιών, που τυχόν ήταν καταχωρη¬ 
μένες σε αυτόν. 

β. από το ΚΑΑ μετά από αίτηση του επενδυτή, η οποία 
διαβιβάζεται προς έλεγχο στο ΚΑΑ και εφόσον ο Λογα¬ 
ριασμός αυτός έχει μηδενικό υπόλοιπο αξιών 
γ. αυτόματα από το ΚΑΑ χωρίς αίτηση του επενδυτή: 
αα. στην περίπτωση απενεργοποίησηςτης Μερίδας και 
ββ. στην περίπτωση που η εξουσιοδότηση χρήσης δεν 


προσκομισθεί στο ΚΑΑ από το Χειριστή στο χρονικό διά¬ 
στημα που ορίζεται στην παράγραφο 5 του προηγούμε¬ 
νου άρθρου και εφόσον ο Λογαριασμός αυτός δεν έχει 
καταχωρημένες αξίες και δεν έχουν γίνει ποτέ χρεοπι¬ 
στώσεις ή μεταφορές των αξιών, που τυχόν ήταν καταχω¬ 
ρημένες σε αυτόν. 

Άρθρο 6 

Στην παράγραφο 1 του άρθρου 18του Κανονισμού προ¬ 
στίθενται περιπτώσεις ζ' και η', οι οποίες έχουν ως εξής: 

«ζ. διόρθωσης εσφαλμένων καταχωρήσεων σύμφωνα 
με τα οριζόμενα στην παρ. 3 του άρθρου 53 του παρόντος 
Κανονισμού 

η. μετατροπής αξιών αλλοδαπής εταρίας σε άυλες 
αξίες, προκειμένου να εισαχθούν στο ΧΑΑ και το αντί¬ 
στροφο σύμφωνα με την παρ. 17 του άρθρου 33 του Ν. 
1806/88, όπως ισχύει.». 

Άρθρο 7 

Το άρθρο 21 του Κανονισμού αντικαθίσταται ως εξής: 

«Άρθρο 21 

Ενημέρωση Εκδότριας 

Το ΚΑΑ ενημερώνει την Εκδότρια σε κάθε περίπτωση 
που προβλέπεται από τις διατάξεις του νόμου και του πα¬ 
ρόντος Κανονισμού. Επιπλέον μετά το πέρας της εκκαθά¬ 
ρισης κάθε ημέρας διαπραγμάτευσης στο ΧΑΑ, το ΚΑΑ 
θέτει στη διάθεση των Εκδοτριών ονομαστικών μετοχών 
τις πράξεις μεταβίβασης, που έχουν λάβει χώρα επί των 
μετοχών τους.» 

Άρθρο 8 

Το πρώτο εδάφιο της παραγράφου 2του άρθρου 27 του 
Κανονισμού αντικαθίσταται ως εξής: 

«2. Μετά την ως άνω σύμπτυξη των πράξεων, οι πράξεις 
που είχαν εισαχθεί προσωρινά στο ΣΑΤ οριστικοποιού- 
νται, σχηματίζοντας οριστικά και αμετάκλητα το σύνολο 
των προς εκκαθάριση πράξεων». 

Άρθρο 9 

Από το πρώτο εδάφιο της παραγράφου 2 του άρθρου 
28, διαγράφεται η φράση «..γνωστοποιώντας στο ΚΑΑ και 
το λόγο της διάσπασης». 

Άρθρο 10 

Το άρθρο 30 του Κανονισμού αντικαθίσταται ως εξής: 

«Άρθρο 30 

Προθεσμία γνωστοποίησης 

Η γνωστοποίηση του Λογαριασμού Χειριστή πρέπει να 
γίνει: 

α. από τα Μέλη, το αργότερο μέχρι την έναρξη του τε¬ 
λευταίου κύκλου διακανονισμού της ημέρας Τ+3 

β. από τους Θεματοφύλακες, το αργότερο μία ώρα 
πριν από τη λήξη της συνεδρίασης του ΧΑΑ της ημέρας 
Τ+3». 

Άρθρο 11 

Η περίπτωση β του άρθρου 34 του Κανονισμού αντικα¬ 
θίσταται ως εξής: 

«β. Σε περίπτωση μη γνωστοποίησης από Θεματοφύλα- 

κα στην προθεσμία της περίπτωσης β του άρθρου 30, η 
υποχρέωση γνωστοποίησης επιστρέφει στο Μέλος, το 
οποίο οφείλει μέχρι την έναρξη του τελευταίου κύκλου 
διακανονισμού της ημέρας Τ+3, να γνωστοποιήσει τον 
ίδιο Λογαριασμό Χειριστή της Μερίδας του. Σε κάθε περί¬ 
πτωση το ΚΑΑ, με την έναρξη του τελευταίου κύκλου δια¬ 
κανονισμού της ημέρας Τ+3, θεωρεί αυτοδικαίως ως 
γνωστοποιηθέντα Λογαριασμό Χειριστή το Λογαριασμό 
Χειριστή της Μερίδας του Μέλους που μετέθεσε την αγο¬ 
ρά ή την πώληση στο Θεματοφύλακα». 

Άρθρο 12 

Το δεύτερο εδάφιο της παραγράφου 2 του άρθρου 40 
του Κανονισμού αντικαθίσταται ως εξής: 

«Σε κάθε περίπτωση, η μετάθεση πράξης πρέπει να γί¬ 
νει το αργότερο έως την 20.00 της Τ+1». 

Άρθρο 13 

Το πρώτο εδάφιο του άρθρου 48 του Κανονισμού αντι¬ 
καθίσταται ως εξής: 

«2. Το Αρχείο Προσδιορισμού Δικαιούχων δημιουργεί- 
ται από το ΚΑΑ και τίθεται στη διάθεση της Εκδότριας 
ονομαστικών μετοχών εταιρείας». 

Άρθρο 14 

1. Η παράγραφος 2 του άρθρου 49 του Κανονισμού 
αντικαθίσταται ως εξής: 

«2. Το Αρχείο Κατανομής Δικαιούχων περιέχει κατάλο¬ 
γο των δικαιούχων στους οποίους πρέπει να μεταφερ¬ 
θούν οι αξίες από το Μεταβατικό Λογαριασμό της Εκδό- 
τριας. Ειδικότερα στο Αρχείο Κατανομής πρέπει να πε- 
ριέχονται τα εξής στοιχεία: 

α. Ο Κωδικός Αριθμός Μερίδας Επενδυτή (ΚΑΜΕ) κα¬ 
θώς και ο αριθμός του Λογαριασμού Αξιών της Μερίδας 
στον οποίο μεταφέρονται οι αξίες 

β. Τα στοιχεία αναγνώρισης κάθε επενδυτή που αναφέ- 
ρεται στο Αρχείο Κατανομής. Τα στοιχεία αυτά πρέπει να 
συμπίπτουν με τα στοιχεία αναγνώρισης που περιλαμβά¬ 
νονται στην αντίστοιχη Μερίδα 

γ. Ο Λογαριασμός Χειριστή, στον οποίο θα μεταφερ¬ 
θούν οι αξίες, εφόσον ο επενδυτής επιθυμεί οι αξίες του 
να τεθούν υπό το χειρισμό Χειριστή. Ο Λογαριασμός αυ¬ 
τός πρέπει να ανήκει στην αντίστοιχη Μερίδα Επενδυτή. 
Είναι δυνατή η κατανομή αξιών μεταξύ διαφορετικών Λο¬ 
γαριασμών Χειριστή της ίδιας Μερίδας Επενδυτή. 

δ. Δήλωση του Ειδικού Λογαριασμού, εφόσον ο επεν¬ 
δυτής επιθυμεί οι συγκεκριμένες αξίες να καταχωρηθούν 
στο Λογαριασμό αυτόν. 

2. Στο άρθρο 49 του Κανονισμού προστίθεται παρά¬ 
γραφος 4, η οποία έχει ως εξής: 

«4. Το Αρχείο Κατανομής κατανέμει την ποσότητα των 
αξιώντου Μεταβατικού Λογαριασμού, που δημιουργήθη- 
κε ως αποτέλεσμα του εταιρικού γεγονότος». 

Άρθρο 15 

Μετά το άρθρο 49 του Κανονισμού προστίθεται άρθρο 
49α, το οποίο έχει ως εξής: 

«Άρθρο 49α 

Αρχείο Κατανομής Δικαιούχων Δεσμευμένων Αξιών 
ΝΕ.Χ.Α. 

1. Το Αρχείο Κατανομής Δικαιούχων Δεσμευμένων 
Αξιών ΝΕ.Χ.Α. δημιουργείται από την Εκδότρια εταιρεία 


της οποίας οι αξίες είναι εισηγμένες στη ΝΕ.Χ.Α. και δια¬ 
βιβάζεται στο ΚΑΑ πάντοτε συνοδευόμενο από: 

α) μία έγγραφη κατάσταση υπογεγραμμένη από το νό¬ 
μιμο εκπρόσωπο της Εκδότριας 
β) δηλώσεις των δικαιούχων των αξιών αυτών ότι απο¬ 
δέχονται τη δέσμευση, τόσο των καταχωρουμένων με το 
Αρχείο αυτό αξιών τους στον Ειδικό Λογαριασμό όσο και 
όσων άλλων αξιών τυχόν προκύψουν από αυτές κατά τα 
οριζόμενα στο Ν. 2733/99 και στις οικείες αποφάσεις της 
Επιτροπής Κεφαλαιαγοράς και του ΧΑΑ 

2. Το Αρχείο και η συνοδευτική κατάσταση πρέπει να πε- 
ριέχουνταυτόσημα στοιχεία με ευθύνη της Εκδότριας. Το 
ΚΑΑ καθορίζει τις ειδικές προδιαγραφές που οι εφαρμο¬ 
γές λογισμικού και τα συστήματα των Εκδοτριών οφεί¬ 
λουν να πληρούν για τη δημιουργία των Αρχείων Κατανο¬ 
μής Δικαιούχων Δεσμευμένων Αξιών ΝΕ.Χ.Α. 

3. Το Αρχείο αυτό περιέχει κατάλογο των δικαιούχων 
στους οποίους πρέπει να μεταφερθούν οι αξίες από το 
Μεταβατικό Λογαριασμό της Εκδότριας εταιρείας. Ειδι¬ 
κότερα στο Αρχείο αυτό πρέπει να περιέχονται τα εξής 
στοιχεία: 

α) Ο Κωδικός Αριθμός Μερίδας Επενδυτή (ΚΑΜΕ), στον 
Ειδικό Λογαριασμό της οποία μεταφέρονται οι αξίες 
β) Η ρητή δήλωση του Ειδικού Λογαριασμού καθώς και 
η ένδειξη «δέσμευση ΝΕ.Χ.Α.». 

γ) Τα στοιχεία αναγνώρισης κάθε επενδυτή που αναφέ- 
ρεται στο Αρχείο. Τα στοιχεία αυτά πρέπει να συμπίπτουν 
με τα στοιχεία αναγνώρισης που περιλαμβάνονται στην 
αντίστοιχη Μερίδα. Κατά τα λοιπά εφαρμόζεται η παρά¬ 
γραφος 3 του προηγούμενου άρθρου. 

Άρθρο 16 

Η παράγραφος 1 του άρθρου 52 του Κανονισμού αντι¬ 
καθίσταται ως εξής: 

«1. Αν η εισαγωγή νέων αξιών επιφέρει μεταβολή του 
αριθμού των αξιών και των προσώπων των δικαιούχων, η 
Εκδότρια εταιρία οφείλει να αποστείλει στο ΚΑΑ Αρχείο 
Κατανομής Δικαιούχων, προκειμένου να διενεργηθεί από 
το ΚΑΑ η μεταφορά των αξιών από το Μεταβατικό Λογα¬ 
ριασμό αυτής στους Λογαριασμούς των Δικαιούχων. Μετο 
Αρχείο Κατανομής Δικαιούχων δεν είναι δυνατή η γνωστο¬ 
ποίηση τυχόν βαρών στις νέες αξίες ή τα δικαιώματα. Ειδι¬ 
κά οι Εκδότριες, των οποίων οι αξίες είναι εισηγμένες στη 
ΝΕ.Χ.Α. αποστέλλουν στο ΚΑΑ, εκτός του Αρχείου Κατανο¬ 
μής Δικαιούχων και Αρχείο Κατανομής Δικαιούχων Δε¬ 
σμευμένων Αξιών ΝΕ.Χ.Α., μετο οποίο γνωστοποιούν τους 
δικαιούχους των αξιών που είναι δεσμευμένες κατά τα ορι¬ 
ζόμενα στο Ν. 2733/99 και τις οικείες διατάξεις των απο¬ 
φάσεων της Επιτροπής Κεφαλαιαγοράς και του ΧΑΑ.». 

Άρθρο 17 

Η περίπτωση β' της παραγράφου 3 του άρθρου 53 του 
Κανονισμού αντικαθίσταται ως εξής: 

«β. Το ΚΑΑ δεν μπορεί να ακυρώσει ή να μεταβάλλει τις 
καταχωρήσεις που διενήργησε. Κατεξαίρεση, εάν κατά 
το στάδιο της μετατροπής ενσώματων μετοχών σε άυλες 
σύμφωνα μετά άρθρα 69 επ. ή εισαγωγής νέων μετοχών 
με μεταβολή του αριθμού και των προσώπων των δικαι¬ 
ούχων σύμφωνα με τα άρθρα 49, 52 και 53 του παρόντος 
Κανονισμού διαπιστωθούν ασυμφωνίες μεταξύ των γενο- 
μένων από το ΚΑΑ οριστικών καταχωρίσεων μετοχών της 
Εκδότριας εταιρίας σε Μερίδες Επενδυτών - μετόχων της 
και του μετοχολογίου αυτής, οι οποίες οφείλονται σε 

σφάλματα, είτε των Αρχείων Μετατροπής ή Κατανομής, 
είτε των Χειριστών, η Εκδότρια εταιρία μπορεί να ζητήσει 
από το ΚΑΑ τη διόρθωση των εσφαλμένων καταχωρίσεων 
γνωστοποιώντας σε αυτό και τον αριθμό του αποθετηρί- 
ου εγγράφου, εάν οι μετοχές ήταν ενσωματωμένες σε τέ¬ 
τοιο έγγραφο. Το ΚΑΑ προβαίνει στην ακύρωση των 
εσφαλμένων καταχωρίσεων και στη διόρθωση των εγ¬ 
γραφών σύμφωνα με το αίτημα της Εκδότριας εταιρίας. 
Διόρθωση δεν επιτρέπεται, εάν οι εσφαλμένα καταχωρι- 
θείσες μετοχές έχουν ήδη μεταβιβασθεί περαιτέρω σε 
τρίτον ή έχει λάβει χώρα οποιαδήποτε άλλη εμπράγματη 
δικαιοπραξία επ’ αυτών, όπως σύσταση βάρους και δου¬ 
λείας. Διόρθωση δεν επιτρέπεται σε περίπτωση καταχώ- 
ρησης στο ΣΑΤ μετοχών εταιριών που εισάγονται για 
πρώτη φορά στο ΧΑΑ, μετά την έγκριση εισαγωγής τους 
από το Διοικητικό Συμβούλιο του ΧΑΑ. Η διόρθωση ενερ¬ 
γεί έναντι του ΚΑΑ μόνο για το μέλλον και δεν δύναται να 
έχει αναδρομικά αποτελέσματα στους Λογαριασμούς 
των δικαιούχων». 

Άρθρο 18 

Η παράγραφος 3 του άρθρου 54 του Κανονισμού αντι¬ 
καθίσταται ως εξής: 

«3. Εφόσον πρόκειται για ανώνυμες αξίες, το ΚΑΑ εκδί¬ 
δει στους δικαιούχους κλασματικών υπολοίπων βεβαιώ¬ 
σεις, τις οποίες αυτοί προσκομίζουν στην Εκδότρια εται¬ 
ρεία, και παράλληλα καταρτίζει και θέτει στη διάθεση της 
Εκδότριας αυτής κατάσταση των εκδοθεισών βεβαιώσε¬ 
ων. Η κατάσταση περιλαμβάνει τον αύξοντα αριθμό της 
εκδοθείσας βεβαίωσης και το κλασματικό υπόλοιπο που 
κάθε δικαιούχος δικαιούται». 

Άρθρο 19 

1. Οι περιπτώσεις β' και γ' της παραγράφου 2 του άρ¬ 
θρου 55 του Κανονισμού αντικαθίστανται ως εξής: 

«β. ο δικαιούχος δικαιωμάτων προτίμησης προκειμένου 
να ασκήσει το δικαίωμά του, λαμβάνει βεβαίωση της ιδιό¬ 
τητάς του ως δικαιούχου, αφού προβεί σε δέσμευση των 
δικαιωμάτων του στο ΣΑΤ. Στη βεβαίωση αυτή αναγρά¬ 
φεται και ο αριθμός των δικαιωμάτων που έχει δεσμεύσει 
ο δικαιούχος. 

γ. την επόμενη εργάσιμη ημέρα (Τ+4) μετά την ημέρα 
ολοκλήρωσης της εκκαθάρισης των χρηματιστηριακών 
συναλλαγών(Τ+3) τηςτελευταίας ημερομηνίας διαπραγ¬ 
μάτευσης των δικαιωμάτων αυτών (Τ), το ΚΑΑ θέτει στη 
διάθεση της Εκδότριας κατάσταση των εκδοθεισών βε¬ 
βαιώσεων. Ειδικά για τις Εκδότριες ονομαστικών μετο¬ 
χών, το ΚΑΑ εκδίδει και θέτει στη διάθεσή τους Αρχείο 
Προσδιορισμού Δικαιούχων Δικαιωμάτων Προτίμησης 
την επόμενη εργάσιμη ημέρα (Τ+4) μετά την ημέρα της 
ολοκλήρωσης της εκκαθάρισης των χρηματιστηριακών 
συναλλαγών (Τ+3), οι οποίες καταρτίσθηκαν την ημέρα 
που καθόρισε η εταιρεία ως ημερομηνία προσδιορισμού 
των δικαιούχων. Το Αρχείο αυτό απεικονίζει τους δικαιού¬ 
χους αυτούς με τα εξής στοιχεία: 

αα. Κωδικό Αριθμό Μερίδας Επενδυτή (ΚΑΜΕ) 

ββ. Στοιχεία αναγνώρισης επενδυτή, όπως αυτά εμφα¬ 
νίζονται στη αντίστοιχη Μερίδα 

γγ. Συνολικό αριθμό δικαιωμάτων ανά Μερίδα δικαιού¬ 
χου 

2. Η παράγραφος 3 του άρθρου 55 του Κανονισμού 
αντικαθίσταται ως εξής: 


«3. Μετά την παρέλευση της προθεσμίας άσκησης των 
δικαιωμάτων προτίμησης, το μεν ΚΑΑ προβαίνει στην 
απενεργοποίηση των δικαιωμάτων προτίμησης στο ΣΑΤ 
και η Εκδότρια οφείλει να αποστείλει στο ΚΑΑ Αρχείο Κα¬ 
τανομής Δικαιούχων, που περιλαμβάνει τους νέους μετό¬ 
χους της. Μετά την αποστολή του Αρχείου, το ΚΑΑ προ¬ 
βαίνει στην καταχώριση των σχετικών εγγραφών». 

3.Οι παράγραφοι 4 και 5 του άρθρου 55 του Κανονισμού 
καταργούνται. 

Άρθρο 20 

Η παράγραφος 3 του άρθρου 56 του Κανονισμού αντι¬ 
καθίσταται ως εξής: 

«3. Εφόσον πρόκειται για ανώνυμες αξίες, το ΚΑΑ εκδί¬ 
δει στους δικαιούχους μερίσματος βεβαιώσεις, τις οποίες 
αυτοί προσκομίζουν στην Εκδότρια εταιρεία, και παράλ¬ 
ληλα καταρτίζει και θέτει στη διάθεση της Εκδότριας αυ¬ 
τής κατάσταση των εκδοθεισών βεβαιώσεων. Η κατάστα¬ 
ση αυτή περιλαμβάνειτον αύξοντα αριθμό της εκδοθείσας 
βεβαίωσης και το σύνολο των μετοχών κάθε δικαιούχου». 

Άρθρο 21 

Το άρθρο 57 του Κανονισμού αντικαθίσταται ως εξής: 

«Άρθρο 57 

Ακύρωση αξιών λόγω μείωσης του μετοχικού κεφαλαίου 

Σε περίπτωση κατά την οποία η Εκδότρια αποφασίζει 
την μείωση του μετοχικού της κεφαλαίου με απόκτηση 
από αυτή και ακύρωση μέρους εισηγμένων στο ΧΑΑ αξιών 
της, οι αξίες αυτές μεταφέρονται από τον ή τους Λογα¬ 
ριασμούς Χειριστή της Μερίδας Εκδότριας στον Μεταβα¬ 
τικό Λογαριασμό και απενεργοποιούνται. Το ΚΑΑ ενημε¬ 
ρώνει τα στοιχεία του ΣΑΤ για την μεταβολή αυτή σύμ¬ 
φωνα με τα οριζόμενα στο άρθρο 46 του παρόντος 
Κανονισμού». 

Άρθρο 22 

1. Το πρώτο εδάφιο της παραγράφου 4 του άρθρου 59 
αντικαθίσταται ως εξής: 

«4. Επιπλέον, το ΚΑΑ εκδίδει ύστερα από σχετικό αίτη¬ 
μα της Εκδότριας και θέτει στη διάθεσή της κατάσταση 
στην οποία αναφέρονται οι δικαιούχοι που δέσμευσαν τις 
μετοχές τους για συμμετοχή στη γενική συνέλευση, η 
ημερομηνία δέσμευσης καθώς και ο αριθμός των μετο¬ 
χών που ο καθένας έχει δεσμεύσει». 

2. Η παράγραφος 5 του άρθρου 59 του Κανονισμού 
αντικαθίσταται ως εξής: 

«5. Μετην επιφύλαξη των διατάξεωντου άρθρου 61 του 
παρόντος Κανονισμού, το ΚΑΑ αποδεσμεύει τις μετοχές 
την επομένη της Γ ενικής Συνέλευσης, είτε αυτή πραγμα¬ 
τοποιηθεί είτε όχι, εκτός εάν λάβει, το αργότερο μέχριτην 
10η πρωινή της ημέρας αυτής, ενημέρωση από την Εκδό- 
τρια για παράταση των εργασιών της Γενικής Συνέλευ¬ 
σης. Επιτρέπεται η αποδέσμευση δεσμευμένων μετοχών 
και πριν από την πραγματοποίηση της γενικής συνέλευ¬ 
σης, εφόσοντο ζητήσει ο δικαιούχος. Στην περίπτωση αυ¬ 
τή, ο δικαιούχος υποβάλλει αίτημα αποδέσμευσης, είτε 
στο Χειριστή, που πραγματοποίησε τη δέσμευση, είτε στο 
ΚΑΑ, για μετοχές καταχωρημένες στον Ειδικό Λογαρια¬ 
σμό. Μαζί με την αίτηση αποδέσμευσης επιστρέφεται 
υποχρεωτικά στο ΚΑΑ από τον αιτούντα την αποδέσμευ¬ 
ση και η βεβαίωση, που το ΚΑΑ του έχει χορηγήσει σύμ¬ 
φωνα με την παράγραφο 3 του παρόντος άρθρου». 

Άρθρο 23 


Άρθρο 28 


1. Από το δεύτερο εδάφιο της περίπτωσης α' της παρα¬ 
γράφου 1 του άρθρου 62 του Κανονισμού διαγράφονται 
οι λέξεις «και ταυτόχρονα διαβιβάζει την παραληφθείσα 
από αυτόν έγγραφη δήλωση στο ΚΑΑ». 

2. Το τρίτο εδάφιο της περίπτωσης α' της παραγράφου 
1 του άρθρου 62 του Κανονισμού αντικαθίσταται ως εξής: 

«Η δήλωση πρέπει να αναφέρει το πρόσωπο προς το 
οποίο θα γίνει η μεταβίβαση ή υπέρ του οποίου πρόκειται 
να συσταθεί το βάρος, το χρονικό διάστημα της δέσμευ¬ 
σης των αξιών, που δεν μπορεί να είναι μεγαλύτερο των 30 
ημερών από την ημέρα της δήλωσης, και το Αογαριασμό 
στον οποίο θα μεταφερθούν οι αξίες μετά την ανάκληση 
της δήλωσης ή τη λήξη της ημερομηνίας δέσμευσης». 

3. Το τέταρτο εδάφιο της περίπτωσης α' της παραγρά¬ 
φου 1 του άρθρου 62 του Κανονισμού καταργείται. 

Άρθρο 24 

Η παράγραφος 2 του άρθρου 64 του Κανονισμού αντι¬ 
καθίσταται ως εξής: 

«2. Γιατην καταχώρηση στο ΣΑΤ μεταβίβασης αξιών λό¬ 
γω οιονεί καθολικής διαδοχής, εάν μεν η συγχώνευση γί¬ 
νεται με απορρόφηση εφαρμόζονταιτα άρθρα 49,49α, 52 
και 53 του παρόντος Κανονισμού, εάν δε γίνεται με σύ¬ 
σταση νέας εταιρίας εφαρμόζονται τα άρθρα 15 παρ. 4, 
58 και 76 του παρόντος Κανονισμού». 

Άρθρο 25 

Μετά την παράγραφο 1 του άρθρου 66 του Κανονισμού 
προστίθεται παράγραφος 2 με αντίστοιχη αναρίθμηση 
των υφισταμένων παραγράφων 2,3,4,5 και 6 σε 3,4,5,6 και 
7 αντίστοιχα, η οποία έχει ως εξής: 

«2. Γ ιατην καταχώρηση από το ΚΑΑ στο ΣΑΤ επικαρπίας 
επί αξιών, η οποία έχει συσταθεί με διάταξη τελευταίας 
βουλήσεως, η Εκδότρια εταιρεία ακολουθώντας τη διαδι¬ 
κασία του άρθρου 64 του παρόντος Κανονισμού απο¬ 
στέλλει στο ΚΑΑ, πέραν της καταστάσεως και του φορο¬ 
λογικού πιστοποιητικού που προβλέπονται στο στοιχείο 
β’ της παραγράφου 1 του άρθρου αυτού, την αίτηση κα¬ 
ταχώρισης επικαρπίας, που προβλέπεται στο στοιχείο β, 
ββ της πρώτης παραγράφου του παρόντος άρθρου, η 
οποία εφαρμόζεται αναλογικά. Η αίτηση αυτή πρέπει να 
είναι υπογεγραμμένη από αμφότερους τους δικαιού¬ 
χους». 


Άρθρο 26 

Το άρθρο 67 του Κανονισμού καταργείται. 


Άρθρο 27 

1. Στην παρ. 1 του άρθρου 72 του Κανονισμού προστί¬ 
θεται εδάφιο που έχει ως εξής: 

«Πέντε ημέρες πριν από την κατά τα οριζόμενα στο άρ¬ 
θρο 73 παρ. 1 του παρόντος Κανονισμού παράδοση του 
αρχείου μη εμφανισθέντων μετόχων, η Εκδότρια ονομα¬ 
στικών μετοχών οφείλει να παραδώσει στο ΚΑΑ το τελευ¬ 
ταίο Αρχείο Μετατροπής». 

2. Η παράγραφος 2 του άρθρου 72 του Κανονισμού 
αντικαθίσταται ως εξής: 

«2. Μετά την ημερομηνία μετατροπής και για ένα εξά¬ 
μηνο από αυτήν, παραλαβή αποθετηρίων και παράδοσή 
τους στο ΚΑΑ μπορεί να γίνεται και από τους Χειριστές 
κατ’ εξουσιοδότηση και για λογαριασμό της Εκδότριας». 


1. Η παράγραφος 1 του άρθρου 73 του Κανονισμού 
αντικαθίσταται ως εξής: 

«1. Εκδότριες ονομαστικών μετοχών, των οποίων η ημε¬ 
ρομηνία μετατροπής έχει σύμφωνα με το πρόγραμμα του 
ΚΑΑ οριστεί εντός των χρονικών διαστημάτων από 30-3- 
1999 έως 14.5.1999, από 28.5.1999 έως 8.7.1999 και από 
1.9.1999 έως 15.9.1999 και η μετατροπή τους δεν έχει 
ολοκληρωθεί, παραδίδουν στο ΚΑΑ αρχείο που περιλαμ¬ 
βάνει τους μη εμφανισθέντες μετόχους σε ημερομηνίες 
που το ίδιο θα ορίσει και δεν θα υπερβαίνουν τον ένα μή¬ 
να από τις 20.1.2000, 20.2.2000 και 20.3.2000 αντίστοιχα. 
Εκδότριες ονομαστικών μετοχών, των οποίων η ημερομη¬ 
νία μετατροπής ορίσθηκε από τις 29.9.1999 και μετά, πα- 
ραδίδουντο πιο πάνω αρχείο μη εμφανισθέντων μετόχων, 
εφόσον η μετατροπή των αξιών τους δεν έχει ολοκληρω¬ 
θεί, μετά την πάροδο έξι μηνών από την ορισθείσα ημε¬ 
ρομηνία μετατροπής και σε ημερομηνία, που θα καθορί- 
σειτο ΚΑΑ και η οποία δεν θα υπερβαίνειτον ένα μήνα από 
την παρέλευση του εξαμήνου αυτού». 

2. Η παράγραφος 4 του άρθρου 73 του Κανονισμού 
αντικαθίσταται ως εξής: 

«4. Οι ενσώματες ανώνυμες μετοχές, που δεν κατατέ¬ 
θηκαν στην Εκδότρια εντός των προβλεπομένων από το 
νόμο και την υπ’ αρ. 11/176/23.11.1999 απόφαση του ΔΣ 
της Επιτροπής Κεφαλαιαγοράς προθεσμιών, υπόκεινται 
σε εκποίηση μέσω του ΧΑΑ σύμφωνα με τη διαδικασία του 
άρθρου 44 του Ν. 2396/96, όπως ισχύει και της παραπά¬ 
νω απόφασης του ΔΣ της Επιτροπής Κεφαλαιαγοράς». 

3. Στο άρθρο 73 προστίθεται παράγραφος 5, η οποία 
έχει ως εξής: 

«5. Μετατροπή ενσώματων τίτλων μετοχών σε άυλες 
αξίες αλλοδαπής Εκδότριας εταιρείας, της οποίας οι με¬ 
τοχές έχουν προηγουμένως εισαχθεί σε Χρηματιστήριο 
Αξιών άλλου κράτους σύμφωνα με την παράγραφο 17 του 
άρθρου 33 Ν. 1806/88, γίνεται οποτεδήποτε χωρίς χρονι¬ 
κό περιορισμό». 

Άρθρο 29 

Το ΚΑΑ καταστρέφει τα αντίγραφα των αποθετηρίων 
που τηρούνται σε αυτό, εντός δύο μηνών από την έναρξη 
ισχύος της παρούσας απόφασης, σε ημερομηνία και με 
τη διαδικασία που το ίδιο θα καθορίσει, καταρτίζοντας με¬ 
τά την καταστροφή τους πρωτόκολλο καταστροφής. 

Άρθρο 30 

Στο τέλος της παραγράφου 1 του άρθρου 76 του Κανο¬ 
νισμού προστίθεται εδάφιο που έχει ως εξής: 

«Ειδικά για Εκδότρια της οποίας οι αξίες εισάγονται 
προς διαπραγμάτευση στη ΝΕ.Χ.Α., η Εκδότρια αυτή απο¬ 
στέλλει στο ΚΑΑ πέραν του Αρχείου Κατανομής Δικαιού¬ 
χων και Αρχείο Κατανομής Δικαιούχων Δεσμευμένων 
Αξιών ΝΕ.Χ.Α σύμφωνα με τα οριζόμενα στα άρθρα 49Α 
και 52 του παρόντος Κανονισμού». 

Άρθρο 31 

Η πρώτη φράση του δευτέρου εδαφίου του άρθρου 
78 και του δευτέρου εδαφίου του άρθρου 79 του Κανο¬ 
νισμού: «κατά παρέκκλιση από το άρθρο 7 του παρό¬ 
ντος Κανονισμού,...» αντικαθίσταται με τη φράση: «κα¬ 
τά παρέκκλιση από το άρθρο 4 του παρόντος Κανονι¬ 
σμού,...». 

Άρθρο 32 

Μετά το άρθρο 79 του Κανονισμού προστίθεται άρθρο 
79α, το οποίο έχει ως εξής: 

«Άρθρο 79α 

Μετατροπή κατασχόμενων ενσώματων μετοχών 
σε άϋλες αξίες 

Για τη μετατροπή κατασχόμενων ενσώματων μετοχών 
σε άυλες αξίες, ο υπέρ ου η κατάσχεση μπορεί, κατά πα¬ 
ρέκκλιση από το άρθρο 4 του Κανονισμού και εφόσον έχει 
οριστεί αρμόδιος για την εκποίηση χρηματιστής σύμφω¬ 
να με την παρ. 4 του άρθρου 24 Ν. 3632/28, να υποβάλει 
στο Μέλος αυτό αίτημα δημιουργίας Μερίδας στο όνομα 
και για λογαριασμό του καθ’ ου η κατάσχεση και να κατα¬ 
χωρήσει στη Μερίδα αυτή και υπό το χειρισμό του Μέ¬ 
λους αυτού τις κατασχεμένες αξίες, προκειμένου αυτές 
να εκποιηθούν σύμφωνα με τις κείμενες διατάξεις. Μετά 
την είσοδο των αξιών στη Μερίδα αυτή, η Μερίδα τίθεται 
υπό περιορισμό σύμφωνα με τα οριζόμενα στην παρ. 2 
του άρθρου 7 του παρόντα Κανονισμού. Το Μέλος στο 
λογαριασμό Χειριστή του οποίου είναι καταχωρημένες οι 


προς εκποίηση αξίες είναι αποκλειστικά υπεύθυνος για τη 
διενέργεια της εκποίησης. Μετά την ολοκλήρωση της εκ¬ 
ποίησης, ο υπέρ ου η κατάσχεση οφείλει να υποβάλλει 
στο ΚΑΑ αίτημα απενεργοποίησης της Μερίδας αυτής. 
Εάν το αίτημα αυτό δεν υποβληθεί εντός 15 ημερών από 
την ολοκλήρωση της εκποίησης, το ΚΑΑ απενεργοποιεί 
αυτόματα τη Μερίδα. 

Άρθρο 33 

Στο άρθρο 80 του Κανονισμού προστίθεται παράγρα¬ 
φος 3, η οποία έχει ως εξής: 

«3. Όπου στον παρόντα Κανονισμό αναφέρεται ο όρος 
«Κωδικός ΑΣΗΣ», αυτός αντικαθίσταται με τον όρο «Κω¬ 
δικός ΟΑΣΗΣ». 

Άρθρο 34 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

